Taalgebruik: erken, herkenArgieffoto (Foto: Pezibear, Pixabay) Gebruikers van Afrikaans struikel soms oor die verskil tussen die woorde “herken” en “erken”. Lees gerus dié Taaltoffie om seker te maak jy gebruik telkens die korrekte woord. erken 1 insien en toegee: erken dat iemand reg het • ’n erkende feit • as ’n deskundige erken word. 2 aanvaar; aanneem: ’n nuwe staat erken. 3 getuig van; melding maak van: die ontvangs van geld erken. 4 openlik uitkom vir; bely: ’n fout erken • iets ruiterlik erken • jou skuld (aan ŉ misdaad) erken. herken 1 weer ken; eien: Hoewel hulle mekaar meer as twintig jaar gelede laas gesien het, het sy hom dadelik herken. 2 iemand/iets aanwys as ’n persoon/ding met wie of waarmee jy vroeër reeds kennis gemaak het; identifiseer; uitken: iemand herken aan ’n foto van hom/haar wat jy in ’n koerant gesien het • ’n wysie herken. 3 weet wie s’n dit is: Herken jy hierdie hoed?